CELEX: 32008D0467
Language: sl
Date: 2008-06-19 00:00:00
Title: 2008/467/ES: Odločba Komisije z dne 19. junija 2008 o določitvi finančnega prispevka Skupnosti za izdatke v okviru izrednih ukrepov za boj proti bolezni modrikastega jezika na Portugalskem leta 2004 in 2005 (notificirano pod dokumentarno številko C(2008) 2756)

20.6.2008   
            
            
               SL
            
            
               Uradni list Evropske unije
            
            
               L 161/45
            
         
      ODLOČBA KOMISIJE
   
   z dne 19. junija 2008
   o določitvi finančnega prispevka Skupnosti za izdatke v okviru izrednih ukrepov za boj proti bolezni modrikastega jezika na Portugalskem leta 2004 in 2005
   (notificirano pod dokumentarno številko C(2008) 2756)
   (Besedilo v portugalskem jeziku je edino verodostojno)
   (2008/467/ES)
   KOMISIJA EVROPSKIH SKUPNOSTI JE –
   op upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3(3) Odločbe,
   ob upoštevanju naslednjega:
   
               (1)
            
            
               Na Portugalskem se je leta 2004 in 2005 pojavila bolezen modrikastega jezika. Pojav navedene bolezni je pomenil resno nevarnost za živino v Skupnosti.
            
         
               (2)
            
            
               Da se prepreči širjenje bolezni in pripomore k njenemu čimprejšnjemu izkoreninjenju, mora Skupnost finančno prispevati k upravičenim izdatkom držav članic, nastalim zaradi sprejetja nujnih ukrepov v zvezi z bojem proti tej bolezni v skladu z Odločbo 90/424/EGS.
            
         
               (3)
            
            
               Z Odločbo Komisije 2005/660/ES z dne 15. septembra 2005 o finančnem prispevku Skupnosti v okviru izrednih ukrepov za boj proti bolezni modrikastega jezika na Portugalskem v letih 2004 in 2005 (2) je bil dodeljen finančni prispevek Skupnosti k izdatkom Portugalske v okviru izrednih ukrepov za boj proti bolezni modrikastega jezika, izvedenih leta 2004 in 2005.
            
         
               (4)
            
            
               Z Odločbo 2005/660/ES je bilo na podlagi inšpekcijskih pregledov Komisije na kraju samem odobreno prvo plačilo v višini 1 000 000 EUR.
            
         
               (5)
            
            
               V skladu z navedeno odločbo se preostali znesek finančnega prispevka Skupnosti določi na podlagi zahtevkov, ki jih je Portugalska predložila 9. novembra 2005, 14. novembra 2005 in 28. aprila 2006.
            
         
               (6)
            
            
               Z Odločbo Komisije 2006/78/ES z dne 31. januarja 2006 o finančnem prispevku Skupnosti za izvajanje epidemiološkega nadzora in nadzornih ukrepov glede bolezni modrikastega jezika v okviru izrednih ukrepov, sprejetih v boju proti tej bolezni v letih 2004 in 2005 (3) je bil dodeljen finančni prispevek Skupnosti za izdatke Portugalske v okviru izrednih ukrepov za boj proti bolezni modrikastega jezika, izvedenih leta 2004 in 2005.
            
         
               (7)
            
            
               Z Odločbo 2006/78/ES je bilo na podlagi inšpekcijskih pregledov Komisije na kraju samem odobreno prvo plačilo v višini 600 000 EUR.
            
         
               (8)
            
            
               V skladu z navedeno odločbo se preostali znesek finančnega prispevka Skupnosti določi na podlagi zahtevka, ki ga je Portugalska predložila 31. marca 2006.
            
         
               (9)
            
            
               Glede na navedeno je treba določiti skupni znesek finančnega prispevka Skupnosti za upravičene stroške v zvezi z ukrepi za izkoreninjenje in nadzor bolezni modrikastega jezika, ki jih je Portugalska izvedla leta 2004 in 2005.
            
         
               (10)
            
            
               Iz rezultatov inšpekcijskih pregledov, ki jih je v skladu z veterinarskimi pravili Skupnosti in pogoji za dodelitev finančnega prispevka Skupnosti opravila Komisija, je razvidno, da vsi navedeni izdatki niso upravičeni do finančnega prispevka Skupnosti.
            
         
               (11)
            
            
               Pripombe Komisije, metoda izračuna upravičenih izdatkov in končne ugotovitve so bili Portugalski sporočeni v dopisih z dne 22. maja 2007 in 10. decembra 2007.
            
         
               (12)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Finančni prispevek Skupnosti za Portugalsko
   1.   Skupni finančni prispevek Skupnosti za izdatke v zvezi z izkoreninjenjem bolezni modrikastega jezika na Portugalskem leta 2004 in 2005 se v skladu z Odločbo 2005/660/ES določi v višini 645 633,30 EUR.
   2.   Skupni finančni prispevek Skupnosti za izdatke v zvezi z nadzorom bolezni modrikastega jezika na Portugalskem leta 2004 in 2005 se v skladu z Odločbo 2005/78/ES določi v višini 417 410,02 EUR.
   Člen 2
   Način plačila
   Preostali znesek finančnega prispevka Skupnosti se določi v višini 1 063 043,32 EUR.
   Člen 3
   Naslovnik
   Ta odločba je naslovljena na Portugalsko republiko.
   
      V Bruslju, 19. junija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 244, 20.9.2005, str. 28.
   
      (3)  UL L 36, 8.2.2006, str. 45.